अपहिल च्यालेन्ज
सातौं चरणसम्म सञ्चालित ‘माउन्टेन बाइक अपहिल च्यालेन्ज सिरिज २०२२’ मा एलिट पुरुषतर्फ लक्ष्मण मल्ल र एलिट महिलामा लक्ष्मी मगरले उपाधि कब्जा गरेका छन् । लक्ष्मणले सुरज राना मगर र कुमार तामाङलाई उछिन्ने क्रममा १,४५० अंक प्राप्त गर्दै उपाधि हात पारेका हुन् । सुरजले ९४० अंक तथा कुमारले ८७० अंक जोडेका थिए ।
काठमाडौँ — सातौं चरणसम्म सञ्चालित ‘माउन्टेन बाइक अपहिल च्यालेन्ज सिरिज २०२२’ मा एलिट पुरुषतर्फ लक्ष्मण मल्ल र एलिट महिलामा लक्ष्मी मगरले उपाधि कब्जा गरेका छन् । लक्ष्मणले सुरज राना मगर र कुमार तामाङलाई उछिन्ने क्रममा १,४५० अंक प्राप्त गर्दै उपाधि हात पारेका हुन् । सुरजले ९४० अंक तथा कुमारले ८७० अंक जोडेका थिए ।महिलातर्फको एलिट विधामा लक्ष्मीले १,४०० अंक जोड्दै उपाधि कब्जा गरेकी हुन् । उनलाई उषा खनालले १,३५० अंक जोड्दै कडा चुनौती दिएकी थिइन् । इन्द्रकुमारी तामाङ तेस्रोमा रहिन् । दुवै विधामा विजेता, उपविजेता र तेस्रो स्थान हासिल गर्ने खेलाडीले क्रमशः २५ हजार, २० हजार र १५ हजार रुपैयाँ प्राप्त गरे । जुनियर पुरुषतर्फ राहुल वाइवा पहिलो, हिमान उपाध्याय दोस्रो र सुसिम चित्रकार तेस्रो भए ।